Banestien Hadsund Gistrup
Det er muligt at cykle ad den tidligere Aalborg-Hadsund Jernbane fra Hadsund til Gistrup. Turen er 50 km. Langt det meste af stien er asfalteret.

Stiens forløb 

Langt hovedparten af ruten er asfalteret, men igennem nogle af byerne må man forlade banen, og finde den igen på den anden side.

 Mellem Hadsund og Kongerslev følger man blot den asfalterede banesti Regional cykelrute 21
 Mellem Kongerslev og Storvorde er banen en lokal, ikke skiltet sti, så her er der behov for et kort f.eks. http://railtrails.dk/banestier.html
 Mellem Storvorde og Gistrup bliver banen til Limfjordsruten, banestien slutter i Gistrup men cykelruten fortsætter til Aalborg

Tilknyttede stier

Naturstien Havndal - Hadsund 
Randers - Hadsundbanen er asfalteret fra Hadsund Syd til Åmølle.

Mellem Åmølle og Havndal er den udlagt til grusbelagt natursti.

Se http://railtrails.dk/banestier.html Midtjylland: Havndal - Hadsund

Cykelsti Gistrup - Aalborg 
Fra Gistrup til Aalborg er der separate cykelstier (Limfjordsruten).

Nordsøruten 
Banestien indgår i The North Sea Cycle Route, som er en 6.000 km lang cykelrute rundt om Nordsøen gennem Danmark, Tyskland, Holland, Belgien, England, Skotland, Norge og Sverige.

Udbygning 
Ideen om etablering af en regional cykelsti har eksisteret siden banen blev nedlagt i 1969.

Skørping byråd ville hellere sælge arealerne til de landmænd, som mange steder allerede havde inddraget banearealet i driften. Danmarks Naturfredningsforening besluttede derfor at rejse fredningssag for strækningen mellem Lindenborg å og Hadsund.

I 1978 blev der afsagt fredningskendelse, og banearealerne fra Vaarst i Aalborg Kommune til Visborg i Hadsund kommune blev sikret og overdraget til Nordjyllands amtsråd.

I 1984 etablerede Nordjyllands amt cykelsti på den gamle bane fra Veddum til Visborg og i 1988 hele vejen fra Hadsund til Kongerslev.

Strækningen fra Kongerslev til Storvorde blev ikke inddraget i den officielle cykelrute.

Faciliteter 

Der er langs naturstien oprettet primitive overnatningspladser, hvor der er etableret shelter, multtoilet og vandhane. De findes i Veddum (https://udinaturen.dk/shelter/3537), Bælum (https://udinaturen.dk/shelter/6760), Komdrup (https://udinaturen.dk/shelter/388) og Lundby Krat (https://udinaturen.dk/shelter/386)

Galleri

Eksterne kilder/henvisninger 

 https://udinaturen.dk/
 http://railtrails.dk/banestier.html
 http://www.lgbertelsen.dk/Banestier.html
 https://www.fredninger.dk/fredning/stien-paa-hadsundbanen/

Stier i Danmark
Cykelstier
Friluftsliv
Bygninger, konstruktioner og anlæg i Mariagerfjord Kommune
Bygninger, konstruktioner og anlæg i Rebild Kommune
Bygninger, konstruktioner og anlæg i Aalborg Kommune